In Teaters 20 Maart 2015 | Ballade vir 'n Enkeling
Moenie dink nie, doen net
Vrystellingsdatum: 20 Maart 2015
Wat maak 'n mens wanneer jou verlede jou inhaal? Maar nog erger? Wanneer jou ergste nagmerries waar word? Dit is die dilemma waarmee die land se bekendste en mees geliefde skrywer, Jacques Rynhard, in sy romans worstel.
Dit blyk ook dat al sy trefferromans oor dieselfde meisie handel: Lena Aucamp, sy skoolliefde. En dat sy beste vriend, Jan-Paul Otto, ook prominent in die meeste van sy verhale verskyn. Wat is feite en wat is fiksie?
Hierdie vraag teister joernaliste en vriende wanneer Jacques Rynhard nie opdaag wanneer die Basson-prys vir letterkunde aan hom oorhandig moet word nie. Pandemonium breek uit onder almal wat hom ken. En gou besef Carina Human dat elkeen van sy kollegas of vriende iets het om weg te steek en dat sy bloed uit 'n klip sal moet tap alvorens sy die waarheid ontdek.
Intussen hou haar gemene redakteur, Gavin Greeff, haar soos 'n valk dop en hang haar loopbaan daarvan af of sy genoeg skandale kan oopkrap. Maar Carina ontdek meer as oppervlakkige skinderstories wanneer sy veral Jacques se ma, die grimmige Liebet Rynhard besoek wat nog steeds in haar spoorweghuisie woon wat langs die treinspoor staan. Watter geheime bewaar sy? En hoekom speel treine so 'n belangrike rol in Jacques se lewe? Het daar dalk iets op 'n trein gebeur wat sy vormingsjare radikaal verander het?
Leon van Nierop se Ballade vir 'n Enkeling sal jou vermaak, skok, onthuts en meevoer, gegrond op die treffer-TV reeks van die jare tagtig wat die land tot stilstand gebring het.
Moenie dink nie, doen net.
Die gewilde skrywer, Jacques Rynhard, verdwyn die aand wanneer hy 'n prys sou wen. 'n Joernalis, Carina Human, ontdek die grusame waarheid agter sy verdwyning wat die land ruk.
Hoekom verdwyn Jacques Rynhard, die land se gewildste skrywer, op die aand waarop die hoogste letterkundeprys aan hom oorhandig gaan word? Het daar te veel geraamtes uit sy kas getuimel en het sy verlede hom uiteindelik ingehaal? Maar die belangrikste: Is Jacques Rynhard werklik wie almal aangeneem het hy is?
Dit is die vrae waarmee 'n joernalis by 'n skindertydskrif, Carina Human, worstel. Aanvanklik is sy teësinnig om sy storie te skryf. Maar vele leidrade dwing haar om dieper as die oppervlakte te krap.
Sy voormalige uitgewer, Alicia Francke, skel hom uit as 'n uittartende loslyf-skurk. Mense in die uitgewers- en vermaaklikheidsbedryf betwyfel sy talent. Sy voormalige verloofde, Lena Aucamp, bly nie meer by hom nie. En sy ma, Liebet Rynhard, praat skaars met hom. Kan dit wees dat hy 'n Jekyll and
Hyde-figuur is wat net sy beste kant vir mense wys om te kry wat hy wil hê? Of skuil daar demone in sy verlede wat hom bloots ry en waarvan hy steeds nie ontslae kan raak nie?
Gedurende haar ondersoek krap Carina Human 'n perdebynes van korrupsie, verraad, donker geheime en selfs moord oop. Sy kom ook onder die indruk van haar eie onvervuldheid. Hoe haar lewe tekort skiet. En hoe intens sy met Jacques Rynhard identifiseer. Maar is daar dalk mense wat haar belieg terwyl sy oor hom navorsing doen? En is almal werklik wie hulle voorgee om te wees?
Gou besef Carina: Hierdie is nie sommer net nog 'n lekker skandaal-van-die-week nie. Hierdie is die belangrikste storie van haar lewe. Die vraag is: sal sy bly lewe om dit te vertel?
Leon van Nierop se Ballade vir 'n Enkeling sal jou skok, boei, vermaak maar bowenal meevoer, nes destyds in 1987 toe dit vir die eerste keer op televisie vertoon is. Maar dié slag word alles openbaar gemaak.
Dit was altyd treine, van die begin af. Vir die seuntjie wat langs die treinspoor grootgeword het, Jacques Rynhard, het 'n stoomlokomotief nog altyd krag, lewe en geluk versinnebeeld. Maar later sou dieselfde treine ook getuie gewees het van sy bloedtyd – die grusaamste tyd in sy lewe.
Nou, as een van die land se gewildste skrywers, kom hy agter dat sy kreatiwiteit leeggetap is. Dit wat hy die meeste gevrees het, naamlik om op te droog, het gebeur. En van oraloor kom die waarskuwings: "Dit is omdat jou lewe vervelig gelukkig geword het, dat jy stagneer het."
Op die grootste aand van sy lewe, wanneer hy die Basson-prys vir Letterkunde wen vir sy jongste roman, Die Enkeling, verdwyn Jacques Rynhard. Carina Human, 'n verslaggewer by die skindertydskrif Montage, kry opdrag om 'n storie oor sy verdwyning te doen.
Wat begin as alledaagse verslaggewing oor wat skynbaar 'n reklamefoefie is, word 'n lewensveranderende waarheid. Want nie alleen krap Carina Human 'n storie oop wat net sowel uit die bladsye van 'n misdaadroman kon gekom het nie, sy ontdek ook 'n man met wie sy op 'n vreemde manier identifiseer. Jacques is alles wat sy nog altyd in 'n man wou gehad het. En in haar soektog ontdek sy ook haarself.
Haar soektog neem haar op 'n dramatiese en bloedige pad waarin sy ontdek dat Jacques Rynhard dwarsdeur sy lewe in die rug gesteek is. Dat die meeste van sy romans biografies is, en dat hy eintlik om hulp vra in die meeste van sy boeke. Maar dit is wanneer sy op sy geboortedorp, Kleinbegin aankom, dat sy op inligting afkom wat sy nie eers in haar wildste stories kon uitdink nie. En ontdek sy 'n man wat gefolter is deur dinge waaroor hy geen beheer gehad het nie.
Dan moet sy besluit: skryf sy die geelpers-weergawe vol sensasie en melodrama en bloederige geweld? Of vertel sy van die saggeaarde, talentvolle en gepynigde man wat heeltemal anders is as sy openbare beeld?
En wat beteken die bloedstreep teen sy woonstel se muur? Wat presies het gebeur voor hy verdwyn het? En sal Carina toegelaat word om die waarheid te skryf?
Leon van Nierop se Ballade vir 'n Enkeling is gebasseer op een van die gewildste TV-reekse in die geskiedenis van die land wat 'n geslag beïnvloed, geïnspireer en aangegryp het.
Maar dié slag is daar meer. Ook die storie wat destyds nie op TV vertel kon word nie. Nou is dit tyd vir die volle waarheid.
Die Hoof Akteurs
Jacques Rynhard (Snr)
Lena Aucamp (Snr)
Jan-Paul Otto (Snr)
Jacques Rynhard (Jnr)
Lena Aucamp (Jnr)
Jan-Paul Otto (Jnr)
'Ware Jakob' vir 'Ballade'
Dit is altyd lekkerder as jou stel die ware Jakob is.
Ballade vir 'n Enkeling...
Hier is 'n voorsmakie van die film BALLADE VIR 'N ENKELING! Hier die is die offisiële lokplakkaat vir die film/